turjo4nis/wikipedia-bn-dump-20250701 huggingface dataset:
ভবভূষণ মিত্র

ভবভূষণ মিত্র (ছদ্মনাম স্বামী সত্যানন্দ পুরি) (১৮৮১–২৭ জানুয়ারি, ১৯৭০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের বিপ্লবী যিনি সমাজকর্মী থেকে মুক্তিসংগ্রামী হয়েছিলেন। তার জন্ম  ব্রিটিশ ভারতের অধুনা  বাংলাদেশের ঝিনাইদহ জেলার বলরামপুরে। পিতা শ্যামাচরণ মিত্র ছিলেন একজন চিন্তাবিদ, বক্তা ও দার্শনিক। ভবভূষণ স্বামী বিবেকানন্দের শিক্ষা দ্বারা ব্যাপকভাবে অনুপ্রাণিত হয়েছিলেন। 

তিনি আলিপুর বোমা মামলায় অভিযুক্ত হলেও মামলা চলাকালীন বেশ কিছুদিন আত্মগোপন করে থাকতে সমর্থ হন। পরে মুম্বাই বন্দরে গ্রেপ্তার হন এবং একটি অতিরিক্ত মামলার রায়ে তার দ্বীপান্তর হয়। পরবর্তীকালে মূলত সন্ন্যাসীর জীবনযাপন করলেও স্বাধীনতা আন্দোলনের বহু কর্মীকে তিনি প্রত্যক্ষ ও পরোক্ষভাবে প্রেরণা যুগিয়েছেন।

জন্ম ও শিক্ষাজীবন
ভবভূষণ মিত্রের জন্ম যশোর জেলার বলরামপুরে।

তথ্যসূত্র

১৮৮১-এ জন্ম
১৯৭০-এ মৃত্যু
ভারতীয় বিপ্লবী
বাংলাদেশী বিপ্লবী
অনুশীলন সমিতি
পূর্ব বাংলা থেকে ভারতীয় স্বাধীনতা কর্মী
ভারতবর্ষের স্বাধীনতা আন্দোলনের শহীদ
হিন্দু-জার্মান ষড়যন্ত্র
ভারতীয় স্বাধীনতার বিপ্লবী আন্দোলন
খুলনা জেলা
ভারতীয় হিন্দু
পশ্চিমবঙ্গের ভারতীয় স্বাধীনতা কর্মী
দলগত যৌনকর্ম

দলগত যৌনকর্ম হলো তিন বা ততোধিক ব্যক্তি কর্তৃক একত্রে যৌনকর্ম সংঘটন। সাধারণ জীবনে দলগত যৌনকর্ম বিশেষ জনপ্রিয় না হলেও পর্নচিত্রে প্রায়শঃ দলগত যৌনকর্ম উপজীব্য হিসেবে ব্যবহৃত হয়। এতে একই সঙ্গে প্রদর্শকাম ও দর্শকাম চরিতার্থ হয়ে থাকে। দলগত যৌনকর্মের কল্পনা পুরুষ এবং মহিলা উভয়ের মধ্যে অত্যন্ত সাধারণ।

ইহা সবধরনের লিঙ্গ ও যৌন অভিমুখিতাগত ব্যক্তির মধ্যে হতে পারে। মানুষ ছাড়াও অন্যান্য প্রাণী যেমন: বনবো বানর (bonobo apes) এবং শিম্পাঞ্জিদের (chimpanzee) মধ্যে দলগত যৌনতা প্রতীয়মান।

দলগত যৌনকর্ম সাধারণত গোপনীয়ভাবে যৌন মজলিশ এ বা স্বল্প-প্রকাশ্যে সঙ্গী-বিনিময় সমাবেশ-এ ঘটে থাকে, কিন্তু ম্যাসাজ পার্লার (massage parlor) বা যৌনপল্লী (brothel) বা সেক্স ক্লাবেও ঘটার সম্ভাবনা রাখে। পর্নোগ্রাফিতেও এর ব্যবহার লক্ষ্যণীয়।

পরিভাষা

নীতিগতভাবে, দুইজনের বেশি মানুষের দ্বারা পরিচালিত যে কোন যৌন আচরণকে দলগত যৌনকর্ম হিসাবে উল্লেখ করা যেতে পারে, তবে বিশেষ কাজের বা সমন্বয়কারী মানুষের বর্ণনা করার জন্য বিভিন্ন পরিভাষা ব্যবহার করা হয়। অনেক সুইংগার (swinger) যুক্তি দেন যে, অ-সুইংগারগণ বোধগম্যতার অস্পষ্টতার কারণে পরিভাষাগুলিকে মিশিয়ে ফেলেছেন এবং পরিভাষাগুলির মধ্যে স্বতন্ত্র পার্থক্য আছে — সংখ্যা, অভিপ্রায়, যৌন অভিমুখিতা, এবং জড়িত ব্যক্তিদের পরিচিতি হিসাবে নির্দিষ্ট অর্থে।

সার্কেল জার্ক
পুরুষদের মধ্যে দলগত হস্তমৈথুন, সাধারণত একটি বৃত্ত গঠন করে কিছুটা বসে।
ডেজি শৃঙ্খল
অংশগ্রহণকারী দলের একটি বৃত্তাকার গঠনের মধ্যে একে অপরের সঙ্গে যোনিলেহন বা শিশ্নচোষণ সম্পাদন, প্রতিটি অংশগ্রহণকারীকে একযোগে যুগপৎ মুখমৈথুন গ্রহণ এবং প্রদানের অনুমতি দিয়ে।
গ্যাং ব্যাং
বেশিরভাগ লোকই এক ব্যক্তির উপর যৌনকর্ম সম্পাদন করে, পরিবর্তভাবে বা একই সময়ে।
ত্রয়ী বা তিনটি উপায়ে
তিনজনের মধ্যে যৌন সম্পর্ক থাকা প্রত্যেক ব্যক্তি, একযোগে নাও হতে পারে। মান্জে এ ত্রয়িস (Ménage à trois) (আক্ষরিকভাবে, "তিনজনের পরিবার") -এর সঙ্গে বিভ্রান্ত হবেন না।
চতুঃসঙ্গম বা চার উপায়ে
চারজনের মধ্যে যৌনকর্ম সম্পাদন। মান্জে এ কোয়েটার (ménage à quatre) (আক্ষরিকভাবে, "চারজনের পরিবার") -এর সঙ্গে বিভ্রান্ত হবেন না।
ডাবল অনুপ্রবেশ
যখন একই সময়ে একজন ব্যক্তির যোনি এবং/বা পায়ুদ্বার দুটি লোকের শিশ্ন দ্বারা প্রবিষ্ট বা ভেদিত হয়। এটি সাধারণত যখন একজন পায়ুদ্বারে শিশ্ন প্রবেশ করান এবং অন্যজন যোনিতে ঢোকান, যদিও এটি একই ছিদ্রে দুজনের শিশ্নের যুগপৎ ভেদনকেও নির্দেশ করে।
স্পিনট্রায়ান
ক্যাপ্রি সম্রাট তিবিরিয়াসের দ্বারা দলগত যৌনকর্মের অনুশীলনগুলিকে বর্ণনা করার জন্য সুয়েটোনীয়াস দ্বারা ব্যবহৃত শব্দ।
একগামী দলগত যৌনতা বা একই কক্ষে যৌনকর্ম (অর্থাৎ, সফট সোয়াপিং)
দম্পতিরা কোনও সঙ্গী-বিনিময় বা দম্পতিদের মধ্যে অন্য কোনও প্রধান যৌন কার্যকলাপ ছাড়াই একই কক্ষে পৃথক জোড়ায় যৌন কার্যকলাপে অংশগ্রহণ করেন।

প্রাদুর্ভাব 
 

দলগত যৌনকর্মের কল্পনা পুরুষ এবং মহিলা উভয়ের মধ্যে অত্যন্ত সাধারণ। প্রধান গবেষণার মধ্যে, ৫৪ থেকে ৮৮ শতাংশ মানুষেরা অন্যদের যৌনকর্ম করতে দেখার কল্পনা করেন, ৪০ থেকে ৪২% মানুষ, অন্যদের দ্বারা প্রতীয়মান হওয়ার কল্পনা করেন, এবং ৩৯ থেকে ৭২% মানুষ বন্দীত্বের কল্পনা করেন। কিন্সের বিষয়সমূহ দ্বারা যৌন আচরণের অনেক প্রকার বিবৃত হয়েছিল, কিন্তু প্রাতিষ্ঠানিক কিন্সে বিবরণী ওয়েব সাইট কিন্সে-এর অনুসন্ধানের সারসংক্ষেপে  তিনজনে মিলে বা দলগতভাবে যৌনকর্মের উল্লেখ করে না।

যৌন মজলিশের প্রকারভেদ

তথ্যসূত্র

মানব যৌনতা
জৈবিক লিঙ্গ
যৌনতা ও সমাজ
দলগত যৌনকর্ম
ইউটিসি−০৩:৩০

ইউটিসি−০৩:৩০ হল একটি ইউটিসি সময় অঞ্চল, যা ইউটিসি সময় থেকে ৩ ঘণ্টা ৩০ মিনিট পিছিয়ে। এটি কানাডিয়ান রাজ্য নিউফাউন্ডল্যান্ড এবং লাব্রাডরে নিউফাউন্ডল্যান্ড সময় অঞ্চল হিসাবে ব্যবহার হয়।

মান সময় হিসাবে (উত্তর গোলার্ধে শুধুমাত্র শীতকাল)

উত্তর আমেরিকা 
  – নিউফাউন্ডল্যান্ড ও লাব্রাডর
 লাব্রাডরে
 এল'এন্সে-আউ-ক্লেয়ার এবং নরমন বে এর মধ্যে অঞ্চল
 নিউফাউন্ডল্যান্ড দ্বীপ

তথ্যসূত্র

বহিঃসংযোগ 
 ইউটিসি -০৩:৩০ শহর খুঁজুন

ইউটিসি অফসেট
ইউটিসি−০২:০০

ইউটিসি−০২:০০ হল একটি ইউটিসি সময় অঞ্চল, যা ইউটিসি থেকে ২ ঘণ্টা ০০ মিনিট পিছিয়ে।

মান সময় হিসাবে (উত্তর গোলার্ধে গ্রীষ্মকাল) 
 
 গ্রীনল্যান্ড
 আশেপাশের অঞ্চল বাদে দিয়ে ডেনমার্কশাভন, ইত্তাক্কোর্তুরমিট এবং পিটুফিক (থুল)
 
 সাঁ পিয়ের ও মিক‌লোঁ

মান সময় হিসেবে (সারাবছর) 
 
 ফার্নান্দো ডি নরোনহা
 ট্রিন্দাদে এবং মার্টিম ভাজ
 
 দক্ষিণ জর্জিয়া এবং দক্ষিণ স্যান্ডউইচ দ্বীপপুঞ্জ

ইউটিসি অফসেট
ইউটিসি−০১:০০

ইউটিসি−০১:০০ হল একটি ইউটিসি সময় অঞ্চল, যা ইউটিসি থেকে ১ ঘণ্টা ০০ মিনিট পিছিয়ে।

মান সময় হিসাবে (উত্তর গোলার্ধে শীতকাল) 
 
 গ্রিনল্যান্ড
 ডেনমার্কশাভন এবং পার্শ্ববর্তী এলাকা

আটলান্টিক দ্বীপসমূহ 
 
 আজোরেস দ্বীপ

মান সময় হিসাবে (সারা বছর)

আটলান্টিক দ্বীপসমূহ 
 

ইউটিসি অফসেট
ইউটিসি−০০:৪৪

ইউটিসি−০০:৪৪ যা ইউটিসি সময় থেকে ০ ঘণ্টা ৪৪ মিনিট পিছিয়ে।

ইউটিসি−০০:৪৪ লাইবেরিয়াতে ১ মে ১৯৭২ সাল পর্যন্ত ব্যবহার হত। এটি মনরোভিয়া মান সময় বা লাইবেরিয় সময় নামে পরিচিত ছিল। সঠিক সময় অঞ্চলটি ছিল জিএমটি-০০:৪৩:০৮ (মনরোভিয়ার দ্রাঘিমাংশের উপর ভিত্তি করে) যেটি ১৯১৯ সালে ১ মার্চ জিএমটি-০০:৪৪ হিসাবে পুনঃনির্ধারণ করা হয়। ১৯৭২ সালে এটি পরিবর্তন করে ইউটিসি করা হয়।

তথ্যসূত্র 

ইউটিসি অফসেট
লাইবেরিয়ার ইতিহাস
ইউটিসি−০০:২৫:২১

ইউটিসি−০০:২৫:২১ যা ইউটিসি থেকে ০ ঘণ্টা ২৫ মিনিট ১৭ সেকেন্ড পিছিয়ে।

ব্যবহার 
ইউটিসি−০০:২৫:২১ সময়কে আয়ারল্যান্ডে ডাবলিন মান সময় হিসাবে ব্যবহার হত।

ডাবলিন মান সময়টি সংবিধি (সময়ের সংজ্ঞা) আইন ১৯৮০ দ্বারা চালু হয়েছিল, যেটি গ্রীনিচ মান সময়কে গ্রেট ব্রিটেনের আইনসিদ্ধ সময় হিসাবে সংজ্ঞায়িত করে।

১ অক্টোবর, ১৯১৬ সালের ভোর ২:০০ থেকে সময় (আয়ারল্যান্ড) আইন, ১৯১৬ দ্বারা আয়ারল্যান্ডের সময় হিসেবে ডাবলিন মান সময়কে পরিবর্তন করে গ্রীষ্মকালীন এবং অন্য সময়ের জন্য সমগ্র ব্রিটেনে ব্যবহৃত সময়ে নিয়ে আসা হয়।

তথ্যসূত্র

বহিঃসংযোগ 
 History of legal time in Britain
 Dunsink and Timekeeping

ইউটিসি অফসেট
ইউটিসি+০২:৩০

ইউটিসি+০২:৩০ইউটিসি থেকে ০২ ঘণ্টা ৩০ মিনিট এগিয়ে। আইএসও ৮৬০১ হিসাবে এই সময়কে এভাবে লিখা হয় ।

১৯ শতকের শেষের দিকে রাশিয়াতে মস্কো মান সময় প্রচলন করা হয়, যেটি আসলে ইউটিসি+০২:৩০। অক্টোবর বিপ্লব-এর পরে সময় অঞ্চল ইউটিসি+০২:০০ তে পরিবর্তন করা হয়।

ইউটিসি অফসেট
রাশিয়ায় সময়
ইউটিসি+০৩:৩০

ইউটিসি+০৩:৩০ হল একটি সময় অঞ্চল, যা ইউটিসি থেকে ৩ ঘণ্টা ৩০ মিনিট এগিয়ে। এই সময় শুধু ইরানে ব্যবহার করা হয়, তাই এর আরেকটি নাম ইরান মান সময়।

মান সময় হিসাবে (সারা বছর) 
প্রধান শহর: তেহরান, মাশহাদ, এসফাহন, তাবরিজ, কারাজ, শিরাজ

এশিয়া 
  – ইরান মান সময়

তথ্যসূত্র

বহিঃসংযোগ 
 ইউটিসি+০৩:৩০ এর অধীনে শহরগুলি খুঁজে নিন

ইউটিসি অফসেট
ইরানে সময়
ইউটিসি+০৪:০০

ইউটিসি+০৪:০০ হল একটি সময় অঞ্চল, যা ইউটিসি থেকে ৪ ঘণ্টা এগিয়ে। আইএসও ৮৬০১ এই সময়কে লিখা হয় এভাবে - । এই সময় ব্যবহার হয়ঃ

পারস্য উপসাগর মান সময় ইউটিসি+০৪:০০ ব্যবহার করে।

মান সময় হিসেবে (সারাবছর)

পূর্ব ইউরোপ 
  – সামারা সময়
  – আজারবাইজান সময়
  – আর্মেনিয়া সময়
  – জর্জিয়া মান সময়
 জর্জিয়া ইউটিসি+০৪:০০ থেকে ইউটিসি+০৩:০০ এ পরিবর্তন করেছে ২৭ জুন, ২০০৪ সালে , তারপর ইউটিসি+০৪:০০ -এ ফিরে এসেছে ২৭ মার্চ, ২০০৫ সালে।

মধ্যপ্রাচ্য 
  – ওমান সময়
  – সংযুক্ত আরব আমিরাত মান সময়

আফ্রিকা 
  – মরিশাস মান সময়
  – সেশেল সময়
 
 French Southern and Antarctic Lands
 Crozet Islands
 Scattered Islands in the Indian Ocean
 Glorioso Islands and Tromelin Island
 রেউনিওঁ

তথ্যসূত্র 

ইউটিসি অফসেট
ইউটিসি+০৪:৩০

ইউটিসি+০৪:৩০ হল একটি সময় অঞ্চল, যা ইউটিসি থেকে ৪ ঘণ্টা ৩০ মিনিট এগিয়ে। এই সময় শুধু আফগানিস্তানে ব্যবহার করা হয়, তাই এর আরেকটি নাম আফগানিস্তান মান সময়।

মান সময় হিসাবে (সারা বছর)

দক্ষিণ-মধ্য এশিয়া 
প্রধান শহর: কাবুল, কান্দাহার, হেরাত, মাজার-ই-শরিফ
  – আফগানিস্তান মান সময়

তথ্যসূত্র 

ইউটিসি অফসেট
আফগানিস্তানে সময়
আলিপুর বোমা মামলা

আলিপুর বোমা মামলা হচ্ছে ভারতীয় উপমহাদেশের ব্রিটিশ বিরোধী স্বাধীনতা আন্দোলনের একটি গুরুত্বপূর্ণ কোর্টের মামলার বিচার যেটি মে ১৯০৮ থেকে মে ১৯০৯ পর্যন্ত চলেছিলো। এই মামলায় ৩৭ জনের অধিক সন্দেহভাজনকে আলিপুর সেশন কোর্টে বিচার করা হয়, ব্রিটিশ সরকারের পক্ষে বিচার করে পি. সি. বিচক্রফট।

আলিপুর দক্ষিণ ২৪ পরগনা জেলার জেলা-সদর ও কলকাতার দক্ষিণাঞ্চলে অবস্থিত একটি অঞ্চল। ভারতের স্বাধীনতা সংগ্রামের ইতিহাসের সঙ্গেও এই অঞ্চলের যোগ অত্যন্ত গভীর।

ঘটনা 
৩০ এপ্রিল ১৯০৮-এ মুজাফফরপুর, বিহারে রাত সাড়ে আটটায় ইওরোপিয়ান ক্লাবের সামনে বোমা ছুড়ে তিনজনকে হত্যা করেন ক্ষুদিরাম বসু। সেই ঘটনার পরা এই মামলা শুরু হয়। হত্যার দায়ে অভিযুক্তদের বিচার শুরু হয় ২১ মে ১৯০৮ তারিখে। বিচারক ছিলেন জনৈক ব্রিটিশ পি. সি. বিচক্রফট এবং দুইজন ভারতীয়, লাথুনিপ্রসাদ ও জানকিপ্রসাদ।

বিচার ও রায় 
৩০ এপ্রিল, মুজাফফরপুর বোমা হামলার ঘটনার পরে ২ মে ৩২ নং মুরারিপুকুরের বাগানবাড়ি তল্লাশি করে পুলিশ বোমার কারখানা আবিষ্কার করে। পরে মামলা শুরু হয় ২১ মে ১৯০৮ তারিখে। ১৯০৯ সালের ৬ মে আলিপুর বোমা মামলার রায় দেওয়া হয়। রায়ে বিচারক বারীন্দ্রকুমার ঘোষ, ও উল্লাসকর দত্তকে মৃত্যুদণ্ড দেন। উপেন্দ্রনাথ বন্দ্যোপাধ্যায়, হেমচন্দ্র কানুনগো, বিভূতিভূষণ সরকার, বীরেন্দ্র সেন, সুধীর কুমার সরকার, ইন্দ্রনাথ নন্দী, অবিনাশচন্দ্র ভট্টাচার্য, শৈলেন্দ্রনাথ বসু, হৃষিকেশ কাঞ্জিলাল, ইন্দুভূষণ রায়ের, দ্বীপান্তর দণ্ড হয়। পরেশ মৌলিক, শিশির ঘোষ, নিরাপদ রায় ১০ বছর দ্বীপান্তর দণ্ড, অশোক নন্দী, বালকৃষ্ণ হরিকোণে, শিশির কুমার সেন ৭ বছর দ্বীপান্তর দণ্ড এবং কৃষ্ণজীবন সান্যাল ১ বছর কারাদণ্ড প্রাপ্ত হন। আপিলে বারীন্দ্রকুমার ঘোষ ও উল্লাসকর দত্তের মৃত্যুদণ্ড রহিত হয় এবং তার বদলে যাবজ্জীবন দ্বীপান্তর দণ্ড হয়। অরবিন্দ ঘোষ মুক্তি পান এবং অনেকের সাজা হ্রাস করা হয়।

আলিপুর বোমা মামলায় অভিযুক্ত বিপ্লবী 
আলিপুর বোমা মামলায় অভিযুক্ত বিপ্লবীদের তালিকা।
 শ্রীঅরবিন্দ ঘোষ
 বারীন্দ্রকুমার ঘোষ
 উল্লাসকর দত্ত
 উপেন্দ্রনাথ বন্দ্যোপাধ্যায়
 ইন্দুভূষণ রায়
 হেমচন্দ্র কানুনগো
 বিভূতিভূষণ সরকার (বিপ্লবী)
 সুধীর কুমার সরকার
 অবিনাশচন্দ্র ভট্টাচার্য
 বিজয় কুমার নাগ
 অশোক নন্দী
 নিরাপদ রায়
 পরেশ মৌলিক
 পূর্ণচন্দ্র সেন
 হৃষিকেশ কাঞ্জিলাল
 প্রভাসচন্দ্র দে
 কৃষ্ণজীবন সান্যাল
 বীরেন্দ্র সেন
 ইন্দ্রনাথ নন্দী

তথ্যসূত্র 

অনুশীলন সমিতি
১৯০৮-এ ভারত
১৯০৯-এ ভারত
রাধিকা আপ্টে

রাধিকা আপ্টে  (; জন্ম ৭ সেপ্টেম্বর ১৯৮৫) ভারতএর একজন জনপ্রিয় অভিনেত্রী।. রাধিকা  হিন্দি, বাংলা, মারাঠি, তেলুগু, তামিল এবং মালায়মাম ভাষার চলচ্চিত্রে অভিনয় করেছেন।

প্রাথমিক জীবন
রাধিকা আপ্টে ১৯৮৫ সালের ৭ সেপ্টেম্বর তামিলনাড়ুর ভেলোরেতে জন্মগ্রহণ করেন। তার বাবা-মা দু’জনেই ভেলোরের ক্রিশ্চিয়ান মেডিক্যাল কলেজ এবং হাসপাতালের চিকিৎসক ছিলেন। রাধিকা অত্যন্ত সম্ভ্রান্ত পরিবারের মেয়ে। বাবা-মা দু’জনেই পুণের নাম করা চিকিৎসক। 

রাধিকা নিজেও ভীষণ মেধাবী ছিলেন। পুণের ফার্গুসন কলেজ থেকে অর্থনীতি এবং অঙ্ক নিয়ে স্নাতন হন তিনি।

পুণেতেই তাঁর বেড়ে ওঠা। অভিনয়-এর পাশাপাশি পড়াশোনা এবং নাচেও তিনি সমান পারদর্শী। আট বছর ধরে রোহিণী ভাটের কাছে তিনি কত্থক শিখেছেন।

২০১১ সালে লন্ডনেই তাঁর স্বামী মিউজিসিয়ান বেনেডিক্ট ট্রেলরের সঙ্গে পরিচয়। বেনেডিক্টের সঙ্গে ডিসট্যান্ট রিলেশনশিপে রয়েছেন রাধিকা। ২০১৩ সালে বিয়ে করেন তাঁরা।

ক্যারিয়ার
নাচের পাশাপাশি ওই সময়ে রাধিকা পুণের থিয়েটার গ্রুপের সঙ্গেও যুক্ত হন। তারপর ফিল্মে যোগ দেওয়ার জন্য মুম্বই পাড়ি দেন তিনি। 

মুম্বইয়ের গোরেগাঁওয়ে একটি থিয়েটার কোম্পানিতে মাত্র আট হাজার টাকা মাইনের বিনিময়ে কাজে যোগ দেন তিনি। গোরেগাঁওয়ের একটি পুরনো বাড়ির ছোট ঘরে পেয়িং গেস্ট থাকতেন। তাঁর সঙ্গে রুম শেয়ার করতেন আরও অনেকেই।

এক বছরের জন্য লন্ডনে গিয়ে কন্টেম্পোরারি ডান্স শেখার সিদ্ধান্ত নেন রাধিকা।

চলচ্চিত্র
অত্যন্ত পরিশ্রমী রাধিকার লক্ষ্য কিন্তু ছিল উঁচু তারে বাঁধা। আর তাই থিয়েটারের পাশাপাশি ফিল্মে কাজের চেষ্টা চালিয়ে যাচ্ছিলেন। ২০০৯ সালে প্রথম ‘ঘো মালা আসলা হাভা’ নামে একটি মরাঠি কমেডি ফিল্মে সুযোগ পান। তারপর ‘শোর ইন দ্য সিটি’, ‘রক্তচরিত্র’, ‘আই অ্যাম’-এ অভিনয় করেন তিনি।

অন্তহীন , মাঝি , তাছাড়া তিনি সুজয় ঘোষ এর একটি ছোট ডকুমেন্টারী অহল্যা তে অভিনয় করেন।

চলচ্চিত্রের তালিকা

তথ্যসূত্র

বহিঃসংযোগ

১৯৮৫-এ জন্ম
জীবিত ব্যক্তি
ভারতীয় চলচ্চিত্র অভিনেত্রী
ভারতীয় মঞ্চ অভিনেত্রী
২১শ শতাব্দীর ভারতীয় অভিনেত্রী
তামিল চলচ্চিত্র অভিনেত্রী
তেলুগু চলচ্চিত্র অভিনেত্রী
হিন্দি চলচ্চিত্র অভিনেত্রী
মারাঠি চলচ্চিত্র অভিনেত্রী
বাংলা চলচ্চিত্র অভিনেত্রী
পুনে বিশ্ববিদ্যালয়ের প্রাক্তন শিক্ষার্থী
পুণের অভিনেত্রী
ভারতীয় টেলিভিশন অভিনেত্রী
মালয়ালম চলচ্চিত্র অভিনেত্রী
হিন্দি টেলিভিশন অভিনেত্রী
ফার্গুসন কলেজের প্রাক্তন শিক্ষার্থী
সাবিত্রীবাই ফুলে পুণে বিশ্ববিদ্যালয়ের প্রাক্তন শিক্ষার্থী
ভারতীয় ওয়েব ধারাবাহিক অভিনেত্রী
ইউটিসি+০৪:৫১

ইউটিসি+০৪:৫১ হল একটি সময় অঞ্চল, যা ইউটিসি থেকে ৪ ঘণ্টা ৫১ মিনিট এগিয়ে। এটি ১৯৫৫ সাল পর্যন্ত বোম্বে সময়ের জন্য ব্যবহার করা হত। তারপর এটি ভারতীয় প্রমাণ সময়ের (ইউটিসি+০৫:৩০) সঙ্গে একীভূত করা হয়।

তথ্যসূত্র 

ইউটিসি অফসেট
ইউটিসি+০৫:৪০

ইউটিসি+০৫:৪০ হল একটি সময় অঞ্চল, যা ইউটিসি থেকে ৫ ঘণ্টা ৪০ মিনিট এগিয়ে।

ইউটিসি+০৫:৪০, যেটি ১৯৮৬ সাল পর্যন্ত নেপাল মান সময় হিসেবে ধরা হত, যেটি কাঠমন্ডু মান সময় স্থানাঙ্ক ৮৫°১৯'পুঃ বা ৫:৪১:১৬ হিসাবে ধরা হত।

১৯৮৬ সাল থেকে নেপাল মান সময় ইউটিসি+০৫:৪৫

ইউটিসি অফসেট
নিরালম্ব স্বামী

যতীন্দ্রনাথ বন্দ্যোপধ্যায় বা নিরালম্ব স্বামী (১৯ নভেম্বর। ১৮৭৭ - ৫ সেপ্টেম্বর, ১৯৩০) ছিলেন ভারতীয় জাতীয়তাবাদী স্বাধীনতা সংগ্রামী। তিনি অরবিন্দ ঘোষের সাথে সংগ্রামে ছিলেন এবং নাটকীয়ভাবে ১৮৭১ থেকে ১৯১০ সালে অরবিন্দের উত্থান ঘটে।

ভারতী পত্রিকায় তিনি ইতালির বিপ্লব বিষয়ে ধারাবাহিকভাবে লিখতেন। ১৯০৩ সনে যোগেন্দ্র বিদ্যাভূষণের বাড়িতেই তার ললিতচন্দ্র চট্টোপাধ্যায় এবং বাঘা যতীনের সঙ্গে পরিচিত হন।

তথ্যসূত্র

১৮৭৭-এ জন্ম
১৯৩০-এ মৃত্যু
অনুশীলন সমিতি
বাঙালি হিন্দু
১৯শ শতাব্দীর হিন্দু ধর্মগুরু
ভারতীয় হিন্দু আধ্যাত্মিক শিক্ষক
ব্রিটিশ শাসনামলে বাংলার বিপ্লবী
অদ্বৈতবাদী দার্শনিক
কলকাতা বিশ্ববিদ্যালয়ের প্রাক্তন শিক্ষার্থী
২০শ শতাব্দীর হিন্দু ধর্মগুরু
সার্বজনীন সমন্বিত সময় বিচ্যুতি

সার্বজনীন সমন্বিত সময় বিচ্যুতি ( ইউটিসি অফ্‌সেট্‌) বা সাসস বিচ্যুতি হচ্ছে সার্বজনীন সমন্বিত সময় (সংক্ষেপে "সাসস") থেকে কোন নিদিষ্ট স্থান ও সময়ের ঘণ্টা ও মিনিটের পার্থক্য। এটি সাধারণত ±[hh]:[mm], ±[hh][mm], বা ±[hh] হিসাবে প্রদর্শিত হয়। তাই, যদি সাসস থেকে ১ ঘণ্টা আগে বলা হয়, তাহলে সাসস বিচ্যুতি হবে "+০১:০০", "+০১০০", বা সহজভাবে "+০১"।

সময় অঞ্চল ও সার্বজনীন সময় বিচ্যুতি
সময় অঞ্চল হচ্ছে একটি ভৌগোলিক অঞ্চল, যেখানে সবাই একই মান সময় বা আদর্শ সময় ব্যবহার করে।

সাসস বিচ্যুতি হচ্ছে সার্বজনীন সমন্বিত সময়ের সঙ্গে নিদিষ্ট সময় যোগ বা বিয়োগ করে স্থানীয় সময় বের করা, হোক সেটা মান সময় বা দিবালোক সংরক্ষণ সময়।

একটি নির্দিষ্ট সময় অঞ্চলের অধিবাসীরা সারা বছর একই মান সময় ব্যবহার করে (যেমন, রাশিয়া বা দক্ষিণ আফ্রিকা)। কখনও কখনও কিছু কিছু সময় অঞ্চল শীতকালে মান সময় এবং গ্রীষ্মকালে দিবালোক সংরক্ষণ সময় ব্যবহার করে।

দিবালোক সংরক্ষণ সময় 
উত্তর আমেরিকা, ইউরোপ এবং অস্ট্রেলিয়ার অনেক এলাকায় দিবালোক সংরক্ষণ সময় ব্যবহার করা হয়। দিবালোক সংরক্ষণ সময় ব্যবহারের সময় মান সময়ের সঙ্গে ১ ঘণ্টা যোগ করা হয়। দিবালোক সংরক্ষণের সময়, কেন্দ্রীয় ইউরোপীয় সময় ইউটিসি+০১:০০ কে ইউটিসি+০২:০০ দ্বারা এবং প্রশান্ত মহাসাগরীয় সময় ইউটিসি−০৮:০০-কে ইউটিসি−০৭:০০ দ্বারা প্রতিস্থাপিত করা হয়।

বহিঃসংযোগ
Time Service Dept., U.S. Naval Observatory

সময় অঞ্চল
ইউটিসি অফসেট
বারীন্দ্রকুমার ঘোষ

বারীন্দ্রকুমার ঘোষ (৫ জানুয়ারি ১৮৮০ - ১৮ এপ্রিল ১৯৫৯) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের উল্লেখযোগ্য বিপ্লবী। তিনি ছিলেন শ্রী অরবিন্দের ভ্রাতা। তিনি যুগান্তর পত্রিকা প্রতিষ্ঠা করেন। তিনি কবি হিসেবেও নিজেকে প্রতিষ্ঠিত করেছিলেন। বারীন্দ্র কুমার ঘোষ কিছুদিন দৈনিক বসুমতী পত্রিকার সম্পাদকও ছিলেন।

কলকাতার ৩২ নং মুরারিপুকুরের বাগানবাড়ি তার পরিকল্পনায় বোমা তৈরির কারখানারূপে ব্যবহৃত হতো। আলিপুর বোমা মামলায় তার প্রথমে প্রাণদণ্ডাদেশ ও পরে যাবজ্জীবন কারাদণ্ড হয়। ১৯০৯ সাল থেকে ১৯২০ সাল পর্যন্ত বন্দি ছিলেন।

জন্ম ও বংশপরিচয় 

তিনি ১৮৮০ সালে ব্রিটেনে লন্ডনের নিকটস্থ একটি শহরে জন্মগ্রহণ করেন৷ তাঁর পৈতৃক নিবাস অধুনা পশ্চিমবঙ্গের কোন্নগর ৷ তিনি কোন্নগর এর প্রাচীন ঘোষবংশের সন্তান৷

আলিপুর বোমা মামলায় দণ্ডপ্রাপ্ত আসামিগণ
৩০ এপ্রিল ১৯০৮-এ মুজাফফরপুর, বিহারে রাত সাড়ে আটটায় ইওরোপিয়ান ক্লাবের সামনে বোমা ছুড়ে তিনজনকে হত্যা করেন ক্ষুদিরাম বসু। সেই ঘটনার পর আলিপুর বোমা মামলা শুরু হয়। ১৯০৯ সালের ৬ মে আলিপুর বোমা মামলার রায় দেয়া হয়। রায়ে বিচারক বারীন্দ্রকুমার ঘোষ, ও উল্লাসকর দত্তকে মৃত্যুদণ্ড দেন। উপেন্দ্র বন্দ্যোপাধ্যায়, হেমচন্দ্র কানুনগো, বিভূতিভূষণ সরকার, বীরেন্দ্র সেন, সুধীর ঘোষ, ইন্দ্রনাথ নন্দী, অবিনাশচন্দ্র ভট্টাচার্য, শৈলেন্দ্রনাথ বসু, হৃষিকেশ কাঞ্জিলাল, ইন্দুভূষণ রায়ের, দ্বীপান্তর দণ্ড হয়। পরেশ মৌলিক, শিশির ঘোষ, নিরাপদ রায় ১০ বছর দ্বীপান্তর দণ্ড, অশোক নন্দী, বালকৃষ্ণ হরিকোণে, শিশির কুমার সেন ৭ বছর দ্বীপান্তর দণ্ড এবং কৃষ্ণ জীবন সান্যাল ১ বছর কারাদণ্ড প্রাপ্ত হন। আপিলে বারীন্দ্রকুমার ঘোষ ও উল্লাসকর দত্তের মৃত্যুদণ্ড রহিত হয় এবং তার বদলে যাবজ্জীবন দ্বীপান্তর দণ্ড হয়।বারীন্দ্রকুমারের অগ্রজ অরবিন্দ ঘোষ মুক্তি পান এবং অনেকের সাজা হ্রাস করা হয়।

শেষ জীবন 
শেষ জীবনে তার রাজনৈতিক ও বিপ্লবী মতাদর্শ বিতর্কিত হয়ে পড়ে। বাংলায় সশস্ত্র বিপ্লববাদী আন্দোলনের প্রানপুরুষ বারীন্দ্রকুমার ১৯৩৬ সালে পূর্বতন কাজের সমালোচনা করে 'ভারত কোন পথে' পুস্তিকা লেখেন। পৌঢ় বয়েসে বিবাহ করেছিলেন। ১৯৫০ সাল থেকে দৈনিক বসুমতী পত্রিকার সম্পাদক হন। কলিকাতা কলকাতা বিশ্ববিদ্যালয়ে 'রামানন্দ' লেকচারার হিসেবে নিযুক্ত হয়েছিলেন।

রচনা 
বারীন্দ্রকুমার ঘোষ সুলেখক ছিলেন। তার প্রবন্ধ ও নানা লেখা ইংরেজি ও বাংলায় বই আকারে প্রকাশিত হয়েছে। দ্বীপান্তরের বাঁশি, পথের ইঙ্গিত, আমার আত্মকথা, অগ্নিযুগ, ঋষি রাজনারায়ণ ইত্যাদি তার উল্লেখযোগ্য রচনা।

তথ্যসূত্র

বহিঃসংযোগ 

১৮৮০-এ জন্ম
১৯৫৯-এ মৃত্যু
বাঙালি বিপ্লবী
ভারতবর্ষের স্বাধীনতা আন্দোলনের শহীদ
অনুশীলন সমিতি
২০শ শতাব্দীর ভারতীয় সাংবাদিক
বাঙালি লেখক
যাবজ্জীবন কারাদণ্ডে দণ্ডিত ভারতীয় বন্দি
ভারতীয় সংবাদপত্র সম্পাদক
ব্রিটিশ ভারতের বন্দি ও আটক
ভারতীয় স্বাধীনতা আন্দোলন কর্মী
ভারতীয় স্বাধীনতার বিপ্লবী আন্দোলন
ভারতীয় স্বাধীনতা কর্মী
ব্রিটিশ শাসনামলে বাংলার বিপ্লবী
ভারতীয় বিপ্লবী
পশ্চিমবঙ্গের ভারতীয় স্বাধীনতা কর্মী
লাহুলি স্পিতি ভাষা

লাহুলি-স্পিতি তিব্বতি ভাষা র একটি ছোট অংশ যা ভারতে ব্যবহৃত হয়। এই ভাষাটি  প্রতিবেশী লাদাখির তুলনায় আদর্শ তিব্বতি ভাষার বেশি কাছাকাছি। লাদাখি ভাষা জম্মু কাশ্মীর এর উত্তর লাদাখে ব্যবহৃত হয়।

টুরনাড্রে(২০০৫) অনুসারে লাহুল-স্পিতির উপভাষাগুলি হল : 
লাহুলি(স্টড ভোতি)
স্পিতি
ন্যামকাট
চ্যাংথ্যাং
ভোতি কিন্নরি এবং টুকপা(নেসাং) ও হয়ত যোগ করা যেতে পারে

তথ্যসূত্র

তিব্বতি-কিন্নরি ভাষাসমূহ
ভারতের ভাষা
ভারতের বিপন্ন ভাষা
সতীনাথ মুখোপাধ্যায়

সতীনাথ মুখোপাধ্যায় (৭ জুন ১৯২৩ – ১৩ ডিসেম্বর ১৯৯২) একজন খ্যাতিমান বাঙালি কণ্ঠশিল্পী, গীতিকার ও সঙ্গীত পরিচালক ছিলেন।   তিনি আধুনিক বাংলা গান, নজরুল সংগীত ও গজল শিল্পী হিসেবে পরিচিত ছিলেন।

প্রথম জীবন 
সতীনাথ মুখোপাধ্যায় ১৯২৩ সালে ভারতের লখনউতে জন্মগ্রহণ করেন। তার বাবা তারকদাস  মুখোপাধ্যায়।  পিতার চাকরিসূত্রে লক্ষ্ণৌতে জন্ম হলেও ছোটবেলাতেই সতীনাথ চলে আসেন হুগলির চুঁচুড়ায়। এখানেই তার বেড়ে ওঠা ও বিএ পর্যন্ত লেখাপড়া সম্পন্ন করেন। এরপর এমএ পড়ার জন্য কলকাতা আসেন।

ছোটবেলা থেকেই সতীনাথ সংগীতানুরাগী ছিলেন ও শাস্ত্রীয় সঙ্গীত, ধ্রুপদ-ধামার-টপ্পা শেখেন। তার ঠাকুরদা রামচন্দ্র বেহালা বাজাতেন ও বাবা তারকদাস গান গাইতেন। তবে কেউ পেশাদারি ছিলেন না।
কলকাতায় এসে পড়া বাদ দিয়ে সতীনাথ চিন্ময় লাহিড়ীর কাছে শাস্ত্রীয় সঙ্গীত চর্চা করেন। কর্মজীবনে যোগদান করেন কলকাতার অ্যাকাউন্টেন্স জেনারেল (এজি বেঙ্গল) এ।

সংগীত চর্চা

ব্যক্তিগত জীবন 
১৯৬৮ সালে সতীনাথ সংগীত শিল্পী উৎপলা সেন এর সাথে বিবাহ বন্ধনে আবদ্ধ হন।

জনপ্রিয় গানসমূহ 
 আকাশ এত মেঘলা 
 জীবনে যদি দীপ 
 মরমীয়া তুমি 
 পাষাণের বুকে
 ও আকাশ প্রদীপ 
 জানি একদিন 
 তুমি সুন্দর তাই চেয়ে থাকি 
 কত না হাজার ফুল 
 হায় বরষা 
 এখনো আকাশ
 বন্ধু হয় অনেকে

মৃত্যু 
১৯৯২ সালের ১৩ ডিসেম্বর সতীনাথ মুখোপাধ্যায় কলকাতায় পিজি হাসপাতালে বক্ষ ব্যাধিতে আক্রান্ত হয়ে মৃত্যুবরণ করেন।

আরও দেখুন 
 উৎপলা সেন

তথ্যসূত্র

বহিঃসংযোগ 

১৯২৫-এ জন্ম
১৯৯২-এ মৃত্যু
কলকাতার ব্যক্তি
বাঙালি সঙ্গীতশিল্পী
ভারতীয় সঙ্গীতশিল্পী
হুগলি জেলার ব্যক্তি
গজল শিল্পী
নজরুল সঙ্গীত শিল্পী
সূরা নাবা

সূরা আন নাবা‌ (আরবি ভাষায়: النّبا) মুসলমানদের ধর্মীয় গ্রন্থ কুরআনের ৭৮ তম সূরা; এর আয়াত অর্থাৎ বাক্য সংখ্যা ৪০ এবং এর রূকুর সংখ্যা ০২ টি। সূরা আন নাবা মক্কায় অবতীর্ণ হয়েছে।

নামকরণ 
সূরার দ্বিতীয় আয়াতের  عَنِ النَبَاِ الْعَظِيمِ বাক্যাংশের ‘আন নাবা’ শব্দটিকে এর নাম হিসেবে গণ্য করা হয়েছে। আর এটি কেবল নামই নয়, এই সূরার সমগ্র বিষয়বস্তুর শিরোনামও এটিই। কারণ নাবা মানে হচ্ছে কিয়ামত ও আখেরাতের খবর। আর এই সূরায় কিয়ামত ও আখেরাতের খবরের ওপরই সমস্ত আলোচনা কেন্দ্রীভূত করা হয়েছে।

নাযিল হওয়ার সময় ও স্থান

শানে নুযূল

বিষয়বস্তুর বিবরণ

তথ্যসূত্র

বহিঃসংযোগ 
 ডিজিটাল 'আল কোরআন' - ধর্ম বিষয়ক মন্ত্রণালয়, বাংলাদেশ

সূরা
মায়া সীতা

হিন্দু মহাকাব্য রামায়ণের কিছু সংকলনে মায়া সীতা বা ছায়া সীতা (কাব্যের নায়িকা সীতার প্রতিরূপ) নামে এক কাল্পনিক চরিত্রের অবতারণা করা হয়েছে, যাকে লঙ্কাপতি রাক্ষসরাজ রাবণ আসল সীতার স্থলে হরণ করে নিয়ে গিয়েছিল।

মূল কাহিনীতে
মূল রামায়ণের (বাল্মিকী রামায়ণ, খ্রিস্টপূর্ব চতুর্থ থেকে পঞ্চম শতাব্দী) কাহিনী অনুসারে, রাবণ কর্তৃক অপহৃতা সীতাকে তার স্বামী শ্রীরামচন্দ্র (যিনি অযোধ্যার রাজা দশরথের পুত্র ও ভগবান বিষ্ণুর এক অবতার) উদ্ধার করেন। রামায়ণের কিছু অনুবাদ সংস্করণে (যেমন : কূর্মপুরাণ,মহাভারত, বিষ্ণু পুরাণ প্রভৃতি) উল্লিখিত হয় যে, রাবণ কর্তৃক সীতাহরণের পূর্বে অগ্নিদেব সীতার পবিত্রতা রক্ষার উদ্দেশ্যে মায়া সীতা সৃষ্টি করেন এবং আসল সীতাকে অগ্নির ভিতর গোপনে সুরক্ষিত রাখেন।অগ্নি পরীক্ষার সময়ে মানবী সীতা পুনরায় প্রকাশিত হন।

পরবর্তীকালের সংযোজন
কিছু গ্রন্থের মতে, মায়া সীতা অগ্নিপরীক্ষার মাধ্যমে নষ্ট হয়ে যান; আবার কিছু গ্রন্থ বর্ণনা করে যে, আশীর্বাদ প্রাপ্তির পর তার দ্রৌপদী বা দেবী পদ্মাবতীরূপে পুনর্জন্ম হয়েছিল। কিছু শাস্ত্র অনুসারে, মায়া সীতা পূর্বজন্মে বেদবতী ছিলেন, যাকে রাবণ উৎপীড়ন করার প্রয়াস করেছিল।

বিস্তারলাভ
দ্বাদশ শতাব্দীতে বৈষ্ণব ভক্তি আন্দোলনের সময়ে (যেমন: তুলসীদাস-এর রামচরিতমানস-এ) মায়া সীতা তত্ত্বটি আরও বিস্তারলাভ করে।

তথ্যসূত্র

অতিরিক্ত পাঠ
ooks Doniger, Wendy (1999). "The Shadow Sita and the Phantom Helen". Splitting the Difference: Gender and Myth in Ancient Greece and India. University of Chicago Press. .
Mani, Vettam (1975). Puranic Encyclopaedia: a Comprehensive Dictionary with Special Reference to the Epic and Puranic Literature. Delhi: Motilal Banarsidass Publishers. 

মহাকাব্য
রামায়ণের চরিত্র
পৌরাণিক চরিত্র
অপহৃত ব্যক্তি
স্বামী বিবেকানন্দ (দ্ব্যর্থতা নিরসন)

স্বামী বিবেকানন্দ (১৮৬৩-১৯০২), রামকৃষ্ণ পরমহংসের প্রধান শিষ্য, সন্ন্যাসী, দার্শনিক, লেখক ও সংগীতজ্ঞ।

স্বামী বিবেকানন্দ সম্পর্কে আরও আছে:

চলচ্চিত্র
স্বামী বিবেকানন্দ (১৯৫৫-এর চলচ্চিত্র)
স্বামী বিবেকানন্দ (১৯৯৮-এর চলচ্চিত্র)

স্থান
স্বামী বিবেকানন্দ বিমানবন্দর
স্বামী বিবেকানন্দ সেতু
স্বামী বিবেকানন্দ ইনস্টিটিউট অফ টেকনোলজি
স্বামী বিবেকানন্দ রোড (মুম্বই)
স্বামী বিবেকানন্দ রোড মেট্রো স্টেশন, বেঙ্গালুরু

দ্বর্থতানিরসন পৃষ্ঠা
পুঞ্চিনেল্লো

পুঞ্চিনেল্লো (বৈজ্ঞানিক নাম: Zemeros flegyas (Frushstorfer)) এক প্রজাতির ছোট আকারের প্রজাপতি যার শরীর ও ডানা লালচে খয়েরি রঙের। এরা 'রিওডিনিডি' পরিবারের সদস্য।

উপপ্রজাতি 
 Zemeros flegyas flegyas 
 Zemeros flegyas indicus Fruhstorfer, 1898 
 Zemeros flegyas albipunctatus Butler, 1874 
 Zemeros flegyas allica (Fabricius, 1787) 
 Zemeros flegyas annamensis Fruhstorfer, 1912 
 Zemeros flegyas sipora Riley Mentawai 
 Zemeros flegyas arimazes Fruhstorfer, 1912 
 Zemeros flegyas balinus Fruhstorfer, 1912 
 Zemeros flegyas celebensis Fruhstorfer, 1899 
 Zemeros flegyas confucius (Moore, 1878) 
 Zemeros flegyas hostius Fruhstorfer, 1912 
 Zemeros flegyas javanus Moore, 1902 
 Zemeros flegyas phyliscus Fruhstorfer, 1912 
 Zemeros flegyas retiarius Grose-Smith, 1895 
 Zemeros flegyas sosiphanes Fruhstorfer, 1912 
 Zemeros flegyas sparsus Fruhstorfer, 1898 
 Zemeros flegyas strigatus Pagenstecher 
 Zemeros flegyas hondai Hayashi, 1976 

ভারতে প্রাপ্ত পুঞ্চিনেল্লোর এর উপপ্রজাতি হল-
 Zemeros flegyas flegyas Cramer, 1780 – Himalayan Punchinello

আকার 
পুঞ্চিনেল্লোর প্রসারিত অবস্থায় ডানার আকার ৩৫-৪০মিলিমিটার দৈর্ঘ্যের হয়।

বিস্তার 
সাধারণত এই জাতীয় প্রজাপতিটি হিমালয়ে প্রচুর পরিমাণে দেখা যায়। এছাড়া নেপাল (৭৫০০ ফুট অবধি), মুসৌরি থেকে আসাম, সিকিম (৬৬০০ ফুট অবধি) এবং মায়নামার ও হংকং-এ-ও দেখা যায়।

বর্ণনা 
এই প্রজাপতির নিচের পিঠ, অপরের পিঠের তুলনায় হাঙ্কা লালছে খয়েরী রঙের হয়। দু'পিঠেই অসংখ্য সাদা সাদা ছোট ফুটকি দেখা যায়। ওপর পিঠে লালচে খয়েরি রঙের সাথে একটা বেগুনি ভাব লক্ষ্য করা যায়। নিম্ন হিমালয় অঞ্চলে এদের দেখা মেলে। এরা একটানা অনেকক্ষণ ফুলের ওপর বসে মধু পান করে।

বৈশিষ্ট্য

ডিম 
 পুঞ্চিনেল্লোর ডিম সাদাটে বর্ণের এবং গম্বুজাকৃতির হয়।

শূককীট 
 শূককীট গুলি লম্বাটে এবং দৈর্ঘে ০.৭৫ ইঞ্চি হয়। এরা সবুজ বর্ণের এবং দেহটি চ্যাপ্টা ও উপবৃত্তকার। দেহখন্ডগুলি বিভক্ত, শূককীটগুলির মাথা এবং পায়ুর দিকের অংশ অপেক্ষাকৃত হালকা সবুজ হয়। সপ্তম এবং এগারোতম দেহখন্ডে হাল্কা কমলা রঙের ছোপ দেখা যায়। দেহখন্ডের দুপাশে গোল গোল বৃত্তাঙ্গশের মতো বাড়ানো এবং এই অংশগুলিতে বেশি পরিমাণে রোঁয়া থাকে।

আহার্য উদ্ভিদ 
এই শূককীট Maesa ও তাদের সমগোত্রীয় কিছু গাছের পাতা যেমন (Maesa chisia, Maesa montana, Maesa indica). রসালো অংশ আহার করে।

মূককীট 
 মূককীট এর রঙ কালচে হতে থাকে এবং দৈর্ঘে ০.৫৫-০.৭০ ইঞ্চি হয়।

চিত্রশালা

তথ্যসূত্র  

ভারতের প্রজাপতি
এশিয়ার লেপিডোপ্টেরা
পশ্চিমবঙ্গে প্রাপ্ত রিওডিনিডি গোত্রের প্রজাপতি
অরুণাচল প্রদেশে প্রাপ্ত রিওডিনিডি গোত্রের প্রজাপতি
সিকিমে প্রাপ্ত রিওডিনিডি গোত্রের প্রজাপতি
এশিয়ার প্রজাপতি
সিঙ্গাপুরের প্রজাপতি
পিটার ক্রেমার কর্তৃক নামকরণকৃত ট্যাক্সা
মালয়েশিয়ার প্রজাপতি
১৭৮০-এ বর্ণিত প্রজাপতি